**Formular za podnošenje prijedloga plana i programa Komisiji za raspodjelu dijela prihoda od igara na sreću**

* 1. **Kategorija B (planovi i programi preko 15.000,00 EUR)[[1]](#footnote-2)**

**Za:** Komisija za raspodjelu dijela prihoda od igara na sreću

**Oblast:** (zaokružite oblast za koju konkurišete)

1. Socijalna zaštita i humanitarne djelatnosti
2. Zadovoljavanje potreba lica sa invaliditetom
3. Razvoj sporta
4. Kultura i tehnička kultura √
5. Vaninstitucionalno obrazovanje i vaspitavanje djece i omladine
6. Doprinos u borbi protiv droge i svih oblika zavisnosti

Naziv plana ili programa: **Nabavka narodne nošnje za scensi prikaz igara i pjesama iz okoline Tivta za potrebe Kud ’’Mijat Mašković’’ iz Kolašina**

Podnosilac plana i programa (naziv organizacije):

**Javna Ustanova Centar za kulturu Kolašin, Kud ’’Mijat Mašković’’ Kolašin**

Ime odgovorne osobe za realizaciju plana i programa:

**Branislav Jeknić**

Adresa i kontakt telefoni:

**Trg Boraca bb Kolašin 020/864 582, 069/383 005 ,** [**kulturakolasin@t-com.me**](mailto:kulturakolasin@t-com.me)

Žiro račun**: 510-3436-14 CKB**

PIB: **02236206**

Mjesto: **Kolašin**

Vrijeme realizacije: **12 mjeseci**

Ukupno potraživani iznos od Komisije: **19.410.00**

# I – Sažetak plana i programa

JU Centar za kulturu sa organizacionom jedinicom KUD ''Mijat Mašković'' predlaže projekat *Nabavka narodne nošnje za scenski prikaz igara i pjesama iz okoline Tivta.*Kvalitetan program Kud – a uslovljen je postavljanjem na repertoar igara iz Crne Gore, što iziskuje postavljanje novih koreografija sa autentičnim crnogorskim igrama – među koje spadaju i igre iz okoline Tivta. Gostovanja Kud – a u zemlji i inostranstvu uslovljena su prezentacijama igara iz Crne Gore, te je na ovaj način omogućena promocija šireg vida crnogorskih običaja, igara i pjesama. Plan je da se projekat realizuje u Kolašinu u narednih 12 mjeseci. Potrebna sredstva u iznosu od 19.410,00 eura pospješiće bogatstvo scenskih nastupa i repertoar Kud –a kako na gostovanjima u inostranstvu, tako i u turističko – marketinške svrhe prilikom dočeka inostranih delegacija u Kolašin.

# II – Detaljnije informacije o planu i programu

**2.1** **Opis problema**

Kud ’’Mijat Mašković’’ koje funkcioniše u sklopu JU Centar za kulturu je trenutno jedan od najautentičnijih čuvara crnogorske etnomuzikološke i koreološke tradicije. Oslanjajući se isključivo na *naučno dokazane podatke* iz istraživanja muzičke tradicije Crne Gore postavljaju se vrlo zapaženi i zahtjevni scenski prikazi. Tako smo protekle godine uz Vašu donaciju kupili nekoliko crnogorskih svitnih nošnji koje smo iskoristili u autentičnom prikazu moračkog običaja ’’veselo’’ koje je po svojoj koreografskoj i muzikološkoj vrijednosti trenutno najzahtjevnije i najtraženije djelo iz reda realističnih scenskih ostvarenja u igračkim krugovima u regionu. Međutim, na planu proširenja bogatog crnogorskog nasljeđa stekli su se uslovi i za obradu običaja, igara i pjesama iz drugih krajeva Crne Gore, a među prilično siromašnim naučno dokazanim materijalom se nalaze muzičko – igrački elementi iz okoline Tivta prezentovani na seminaru UFA CG. Svojom različitošću taj materijal zaslužuje da se nađe na repertoaru, naročito ako se uzme u obzir veliki broij nastupa koje Kud ima u zemlji i inostranstvu, pa se na taj način proširuju saznanja o našoj zemlji van stereotipnih predstava. Kud dosada nije imalo igre takvog tipa na repertoaru pa bi se kupovinom nošnje stekli uslovi za dalju scensku obradu prikupljenog muzičko – igračkog materijala. Svakako, nošnje ne bi bile korišćene samo u scenskim prikazima već bi imale višestruku namjenu i prilikom susreta sa inostranim delegacijama, turističkim grupama koje u Kolašinu, kao izrazito turističkom mjestu, borave većim dijelom godine.

**2.2.** **Ciljevi plana i programa**

Koncertna aktivnost koja će bogaćenjem repertoara unaprijediti dosadašnji rad Kud –a ’’Mijat Mašković’’, kulturna promocija crnogorskog etnomuzikološkog – koreološkog nasljeđa, ravnopravno učešće na takmičenjima i smotrama širom svijeta, pospješivanje upisa novih članova u razne sekcije Kud – a koje će sa novim nošnjama dobiti mogućnost da prošire svoje sfere djelovanja prilikom obučavanja djece, omladine i najstarijih članova Kud –a.

**2.3. Ciljne grupe**

Članovi svh sekcija Kud –a (***Škola tradicionalne igre i pjesme*** sa preko 120 članova djece uzrasta od 7 – 18 godina raspoređenih u više grupa, ***dječji izvođački ansambl*** - 20 članova, ***Ansambl tradicionalnih igara i pjesama***– 30 članova, ***pjevačke grupe*** *­*– 15 članova, ***narodni orkestar*** *–* 5 članova, ***Škola tradicionalne igre i pjesme za odrasle*** *–* 20 članova), građani Kolašina koji prisustvuju koncertima, inostrane turističke i političke delegacije koje borave u Kolašinu, publika na domaćim i inostranim festivalima igre i pjesme u kojima Kud gostuje.

**2.4. Detaljan opis aktivnost**

U pripremnoj fazi: rad na tenderskoj dokumentaciji, raspisivanju tendera, prikupljanje ponuda, rad komisije za najpovoljnije ponude.

* Odabir materijala i šivenje nošnje
* Prezentacija nove nošnje u prostorijama Centra
* Postavljanje scenskog prikaza pod radnim nazivom *Igre i pjesme iz okoline Tivta*
* Učešće na domaćim i međunarodnim festivalima igre
* Organizovanje ljetnjih nastupa na otvorenom u Kolašinu prilikom boravka većih grupa turista.

**2.5. Vremenski okvir aktivnosti**

* Plani program će trajati 12 mjeseci.

Napomena: vremenski okvir aktivnosti ne smije da sadrži datume, već samo pokazuje planirane aktivnosti za "I mjesec", "II mjesec", itd. Podnosiocima prijedloga programa se preporučuje da ostave malo slobodnog prostora u planu aktivnosti, kao mjeru predostrožnosti.

U ovom dijelu se daje samo naziv aktivnosti (koji se poklapa sa nazivima iz detaljnog opisa aktivnosti pod 2.4.). Svi mjeseci u kojima nijesu predviđene aktivnosti moraju biti uključeni u plan aktivnosti i ukupno trajanje plana i programa.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mjesec**  **Aktivnost** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| Izrada tenderske dokumtacije |  |  |  |  |  |  |  |  |  |  |  |  |
| 1.2.  Raspisivanje tendera |  |  |  |  |  |  |  |  |  |  |  |  |
| 1.3.  Prikupljanje ponuda |  |  |  |  |  |  |  |  |  |  |  |  |
| 1.4.  Rad Komisije za odabir najbolje ponude |  |  |  |  |  |  |  |  |  |  |  |  |
| 1.5.  Nabavka tražene opreme i nošnji |  |  |  |  |  |  |  |  |  |  |  |  |
| 1.6.  Učestvovanje na javnim nastupima |  |  |  |  |  |  |  |  |  |  |  |  |
| 1.7.  Učestvovanje na takmičenjima i koncertima |  |  |  |  |  |  |  |  |  |  |  |  |
| 1.8.  Organizacija smotri folklora |  |  |  |  |  |  |  |  |  |  |  |  |
| Završna faza, izvještavanje |  |  |  |  |  |  |  |  |  |  |  |  |

**2.6. Očekivani rezultati**

a) Proširivanje saznanja o svojoj kulturi kroz igre u sklopu sa nošnjom, naročito za najmlađe. Poboljšanje igračko - tehničkih resursa kako samih izvožača, tako i kompletne koncertne ponude Kud –a.

b) Koncerti Kuda –a, promotivni nastupi prilikom dočeka stranih delegacija u Kolašin u sali i na otvorenom, gostovanja na eminentnim festivalima igre i pjesme.

**2.8. Način praćenja i procjene uspješnosti realizacije**

Praćenje na osnovu:

* broja koncerata i nastupa
* procentualan broj publike/posjećenost
* gostovanja ostalih Kud – ava u Kolašinu
* eventualne nagrade za kostim
* publikacija u sredstvima javnog informisanja/izvještaju sa koncerata

**2.9. Održivost**

Cilj projekta nije samo puka kostimizacija ansambla, već je to višestruki značaj u kooperaciji sa drugim javnim pojavljivanjima Kud –a. Tradicija i stručnost kadra u Kud – u garantuju svestranost u primjeni tražene nošnje, kako u pedagoškom radu tako i u scenskom pojavljivanju, promociji bogatstva različitosti crnogorske tradicionalne igre i pjesme. Na taj način Kud postaje medijum između starovremenske tradicionalne igre i savremenog posmatrača, ispunjavajući tako osnovnu misiju postojanja – *očuvanje muzičko – folklornog nasljeđa Crne Gore.*

1. **Budžet**

Budžet popuniti u sljedećoj formi, uz navođenje, ukoliko očekujete i drugih izvora finansiranja (od koga to očekujete i u kojem dijelu budžeta):

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb** | **Kategorija troškova** | **Jed.**  **mjere** | **Cijena/**  **jed. mjere** | **Broj** | **Ukupno EUR** | **Drugi izvori:** | **Potražuje se od Komisije:** |
|  | **Aktivnost 1** |  |  |  |  |  |  |
| 1. | Nabavka narodne nošnje za scensi prikaz igara i pjesama iz okoline Tivta – (muška nošnja) | kom | 850,oo | 12 | 10.200,oo |  | 10.200,oo |
| 2. | Nabavka narodne nošnje za scensi prikaz igara i pjesama iz okoline Tivta – (ženska nošnja) | kom | 700,oo | 12 | 8.400,oo |  | 8.400,oo |
|  |  |  |  |  |  |  |  |
|  | **Podzbir I:** |  |  |  |  |  | **18.600,oo** |
|  |  |  |  |  |  |  |  |
|  | **Honorari** |  |  |  |  |  |  |
| 3. | Troškovi izrade tenderske dokumentacije | paušalno |  |  | 300,oo |  | 300,oo |
| 4. | Troškovi tenderske komisije | paušalno |  |  | 100,oo |  | 100,oo |
| 5. | Troškovi transporta instrumenata | km | 1,oo | 150 | 150,oo |  | 150,oo |
|  |  |  |  |  |  |  |  |
|  | **Podzbir II:** |  |  |  | **550,oo** |  | **550,oo** |
|  |  |  |  |  |  |  |  |
|  | **Administrativni troškovi** |  |  |  |  |  |  |
| 6. | Telefon i internet | mjesec | 40,oo | 4 | 160,oo | JU Centar |  |
| 7. | Kopiranje | paušalno |  |  | 50,oo | JU Centar |  |
| 8. | Kancelarijski materijal | paušalno |  |  | 50,oo | JU Centar |  |
|  |  |  |  |  |  |  |  |
|  | **Podzbir III:** |  |  |  | **260,oo** |  | **260,oo** |
|  |  |  |  |  |  |  |  |
|  | Ukupni troškovi: |  |  |  |  |  | **19.410,oo** |

# III – Detaljnije informacije o podnosiocu plana i programa

Javna Ustanova Centar za kulturu je otvorena u postojećoj zgradi 1954. godine i od tada obavlja djelatnosti vezane za razvoj kulture od opšteg interesa za opštinu Kolašin.

U sastavu Doma kulture fukcionišu Narodna biblioteka “Ljubo Anđelić” koja raspolaže sa fondom od 15 000 različitih naslova knjiga, a među kojima je posebni dio Zavičajna zbirka koja sadrži književna djela autora koji su vezani za opštinu Kolašin. Biblioteka takođe obavlja sve poslove propisane Zakonom o bibliotekarstvu i ima uspješnu saradnju sa Narodnom biliotekom Đurađ Crnojević. Biblioteka je od 2008. učlanjena u Virtuelnu biblioteku i COBISS sistem i na najsavremeniji način omogućava svojim korisnicima pristup i pretragu baza podataka.

Kulturno umjetničko društvo “Mijat Mašković” funkcioniše u sastavu JU Centar za kulturu. Osnovano je davne 1943. godine za vrijeme Prvog zasijedanja ZAVNO-a za Crnu Goru i Boku, kada su udareni temelji moderne države Crne Gore, u Kolašinu koji je tada bio ratna prijestonica. Društvo je od svog osnivanja imalo pozorišnu, horsku i muzičku sekciju i od kraja 1943. do ljeta 1944. organizovalo preko 70 nastupa koje je u tom vremenu pratilo preko 20.000 gledalaca. Rad je nastavljen i posle oslobođenja kad je formiran i Folklorni ansambl.

Kulturno umjetničko društvo “Mijat Mašković” je od svog osnivanja nastupalo na mnogobrojnim koncertima u zemlji i inostranstvu i na taj način reprezentovalo državu Crnu Goru i grad Kolašin. Društvo je osvojilo mnogobrojne nagrade na međunarodnim smotrama folklora. Jedan je od osnivača CIOF-a (Međunarodne asocijacije folklornih ansambala) i UFACG (Udruženja folklornih ansambala Crne Gore).

Kulturno umjetničko društvo “Mijat Mašković” ostvaruje svoja programska načela očuvanje tradicije, kulture i običaja kroz škole folklora koje organizuje i kroz dječiji i prvi ansambl, žensku pjevačku grupu i orkestar. Trenutno broji oko 200 članova.

U sastavu Centra funkcionišu internet centar i suvenirnica

Zavičajni muzej sa Galerijom zavičajnog muzeja je sastavni dio JU Centar za kulturu i ima stalnu postavku koja je razvrstana po cjelinama i to postavka o istoriji Crne Gore, postavka o NOB-u i postavka etnografske zbirke.

Galerija zavičajnog muzeja organizuje likovne i vajarske izložbe umjetnika kako sa područja Kolašina tako i sa područja čitave Crne Gore i okruženja. Uspješno sarađuje sa Centrom savremene umjetnosti i Narodnim muzejom sa Cetinja. Galerija čuva i legat sa XVI saziva likovne kolonije „Grad na Tari“ eminentnih umjetnika sa područja Crne Gore i zemalja okruženja. Takođe čuva i 62 rada Uroša Toškovića koja su nastala za vrijeme njegovog boravka u Kolašinu Urošev Kolašinski period.

JU Centar za kulturu ima moderno opremljen internet centar i biblioteku sa računarskom opremom, kopir aparatom, skenerima i štampačima. Ima 40 zaposlenih većinom stručno osposobljenih za obavljanje zadatih poslova.

Kulturno umjetničko društvo “Mijat Mašković” raspolaže sa određenim brojem nošnji nacionalnih manjina ali ne u dovoljnom broju, a orkestar posjeduje instrumente za nesmetan rad kako za javne nastupe tako i za organizovanje proba novih članova.

Sastav Upravnog odbora je određen od strane Skupštine opštine Kolašin i u njemu su predstavnici koji imaju iskustva u organizovanju kulturnih i obrazovnih aktivnosti, a iz redova zaposlenih je imenovan akademski vajar.

U sastavu JU Centar za kulturu nalaze se prostorije:

1. Dom kulture u kome se nalaze prostorije za biblioteku, pozorišna dvorana sa pratećom scenskom tehnikom, svlačionica i šminkernica, garderoba za nošnje, prostorije KUD-a i orkestra, internet centar, suvenirnica, press sala i 8 kancelarija.
2. Zgrada Zavičajnog muzeja sa galerijom Zavičajnog muzeja i depoom za smještaj i čuvanj umjetničkih djela.

JU Centar za kulturu je u prethodnom periodu realizovao niz aktivnosti u saradnji sa inostranim donatorskim organizacijama. Sa CHF-om Montengro realizovan je projekat rekonstrukcije i sanacije pozorišne dvorane kao i instalacija scenske opreme, sa USAID-om je realizovan projekat sanacije zgrade Doma kulture i uređenja potkrovlja, opremanja internet centra i press sale, a sa Evropskom agencijom za rekonstrukciju i razvoj urađena je fasada i krovni pokrivač na zgradi Zavičajnog muzeja kao i uređenje galerijskog prostora. U toku je realizacija projekta sa RRA - Regionalnom razvojnom agencijom za područje Bjelasice i Komova Izrada projekta za ljetnju pozornicu i informativnog centra za mlade, radi konkurisanja za projekte prekogranične saradnje.

**Aktivnosti JU Centar za kulturu u 2010. godini**

U JU Centar za kulturu u Kolašinu sprovedeno je niz aktivnosti i programa u cilju obogaćivanja kulturnog života u gradu.

U saradnji sa Ministarstvom kulture nastavljen je projekat „Crna Gora jedna kulturna adresa“ u sklopu kojeg je tokom prethodne godine zajedno sa ostalim programima koje su organizovane prikazano 130 programa različitog karaktera.

Takođe, nastavljena je saradnja sa Narodnim muzejom Crne Gore gdje je u Zavičajnom muzeju organizovana izložba „Tragovima školstva u Crnoj Gori“ posvećena proslavi 140 – godišnjice od osnivanja Bogoslovsko – učiteljske škole i Đevojačkog instituta carice Marije na Cetinju, a u galeriji Zavičajnog muzeja otvorena je izložba **Rajka Todorovića Todora** – grafička mapa,  „Pisma Francisku“.

Već po tradiciji i ove godine je povodom Savindana održana Svetosavska akademija, jubilarna, deseta po redu.

U saradnji sa školom za osnovno muzičko obrazovanje povodom Osmog marta priređen je koncert, a nastavljena je saradnja i sa ostalim obrazovnim institucijama u gradu.

U drugoj polovini aprila u ovoj Ustanovi je organizovano karaoke takmičenje na kojem je učešće prijavilo oko sto takmičara pri čemu je žiri vrijedno radio mjesec dana da bi se sveo najuži izbor. Na karaokama su učestvovali i takmičari iz Mojkovca.

Centar za kulturu je u dva navrata bio domaćin predstavnicima ukrajinske ambasade. Kada je priređena izložba fotografija vojnih veterana Ukrajine i Rusije 1941 – 1945. godine  koja je posvećena Danu pobjede na fašizmom i izložba slika ukrajinske slikarke **Anđelike Rudnjicki**. Ovim događajima prisustvovala je ambasadorka Ukrajine u Crnoj Gori **Oksana Sljušarenko.**

Kolašinsko amatersko pozorište je ove godine predstavom „Profesionalac“ u velikoj sali obilježilo je svoj šesti rođendan, čime je još jednom potvrđena saradnja sa njima.

Ono što je posebno obilježilo ovaj period je izložba slika i crteža akademskog  slikara **Uroša Toškovića** „62 minijature - kolašinski period“.

“Na poziv JU Centar za kulturu Uroš Tošković 2007., 2008. i 2009. godine uzima učešće u radu likovne kolonije „Grad na Tari“ čiji pokrovitelj je SO Kolašin, gdje tokom svog boravka u Kolašinu nastaje ovaj ciklus slika „62 minijature“.

Tošković kaže: „našao sam sebe u Kolašinu, našao sam svoj izgubljeni umjetnički ego“,

U Kolašinu je Tošković našao poklonike pravih umjetničkih vrijednosti, školskog druga, rođake, kolašinske vajare, slikare, karikaturistu. Našao je u Kolašinu rijeku Taru, hotel Garni, D – kaffe, gradsku kafanu Planinar. I možda zato Kolašin je na njegovom putu od iskona do iskona postala njegova nova stvaralačka inspiracija.”

U okviru Ustanove funkcioniše i KUD „Mijat Mašković“. Ove godine je učestvovalo na smotri folklora u Mojkovcu a svojim koreografijama nedavno se predstavilo predstavnicima američke ambasade prilikom boravka u Kolašin. Sa svojim koreografijama učestvovalo je i na Festivalu frankofonog pozorišta koji se održava u Kolašinu, kao i na proslavi Dana opštine.

Publika i brojni gosti bili su u prilici da odgledaju program koji je izveo Kulturno kreativni centar „Akord“ iz Nikšića koji je u Kolašinu gostovao sa Flamenko grupom„Entre suenos“. Tokom ljeta gostovao je i cirkus “Monte Karlo”.

Zvornički teatar se predstavio kolašinskoj publici sa predstavom „Boing, boing“.

- U toku je opremanje prostorija za klub KUD –a, a već početkom jeseni planirano je podmlađivanje i omasovljivanje članstva od kada ćemo uvesti i nove sadržaje u programu. Biće novih koreografija, osnovaćemo pjevačku grupu, nastaviti sa školom folklora,

- Pored teške finansijske situacije koja nas prati i u ovoj godini, uspjeli smo da  realizujemo niz programa koji se svake godine organizuju u ovoj Ustanovi.

Nastavljamo saradnju sa svim institucijama kako sa nivoa države tako i u lokalnoj sredini


U okviru “Kolašinskog kulturnog ljeta” građani ali i turisti koji posjete Kolašin imaće prilike da prisustvuju brojnim izložbama i promocijama knjiga. I ove godine je organizovana likovna kolonija “Grad na Tari”. Učesnici šesnaestog saziva kolonije su: **Uroš Tošković,** **Predrag Dragović, Slavenko Rakočević, Ivana Bjelica i Spasa Milašinović**.

U organizaciji guslarskog društva „Vojvoda Mina Radović“ iz Podgorice u Centru za kulturu u Kolašinu održano je guslarsko veče.

Centar za kulturu je i ove godine vrijedno radio na pripremama oko Dana opštine, 28. avgusta.

U toku su pripreme za još jednu izložbu starih fotografija i pripreme za knjigu “Varoš Kolašin.”

Osim sadržaja kulturnog karaktera u Ustanovi već treća godina funkcioniše suvenirnica i internet centar. Otvoreni smo za saradnju sa svim zainteresovanim subjektima koji su spremni da podrže naše projekte i na taj način doprinesu boljoj kulturnoj ponudi u gradu, rekao je Jeknić.



1. Za detaljnije obrazloženje planova i programa koji potpadaju pod Kategoriju B vidjeti član 15 i 17 Uredbe o kriterijumima za utvrđivanje korisnika i načinu raspodjele dijela prihoda od igara na sreću [↑](#footnote-ref-2)