**Formular za podnošenje prijedloga programa Komisiji za raspodjelu dijela prihoda od igara na sreću**

* 1. **Kategorija B (projekti preko 15.000,00 EUR)[[1]](#footnote-2)**

**Za:** Komisija za raspodjelu dijela prihoda od igara na sreću

**Oblast:** (zaokružite oblast za koju konkurišete)

1. Socijalna zaštita i humanitarne djelatnosti
2. Zadovoljavanje potreba lica sa invaliditetom
3. Razvoj sporta
4. **Kultura i tehnička kultura**
5. Vaninstitucionalno obrazovanje i vaspitavanje djece i omladine
6. Doprinos u borbi protiv droge i svih oblika zavisnosti

**Naziv programa: Ubrzaj festival filma o ljudskim pravima**

**Podnosilac programa (naziv organizacije): Centar za građansko obrazovanje**

**Ime odgovorne osobe za realizaciju programa: Petar Đukanović**

**Adresa i kontakt telefoni: Njegoševa 36/I, Podgorica tel. 020/665-112, fax. 020/665-327**

**Žiro račun:** 530-10544-03, NLB Montenegro banka AD Podgorica

**PIB: 02358832**

**Mjesto: Podgorica**

**Vrijeme realizacije: 4 mjeseca**

**Ukupno potraživani iznos od Komisije: 16 350 €**

# I – Sažetak programa

Program teži da na nov i zanimljiv način približi crnogorskoj javnosti vrlo složenu i osjetljivu tematiku ljudskih prava, ali i da podstakne produkciju filmova domaćih autora koji će biti društveno angažovani, a koji u odnosu na region značajno nedostaju. Dokumentarni film je moćno sredstvo promocije ljudskih prava i toliko potrebne senzibilizacije javnosti o drugom i drugačijem. Opšti cilj jeste doprinos razvoju kulture ljudskih prava koja jača proces demokratizacije i evropeizacije Crne Gore kroz inovativan i umjetnički izraz. Specifični cilj jeste podizanje svjesti javnosti o konceptu i sadržaju ljudskih prava, posebno ukazivanje na one oblasti ljudskih prava koje su kritične za Crnu Goru, poput potrebe djelotvornog suočavanja sa prošlošću i afirmacije LGBT prava.A postizanje navedenih ciljeva je najjednostavnije postići na interaktivan način koji će omladini biti primamljiv a ta interakcija će biti zagarantovana kroz projekcije u okviru filmskog festivala. Ciljna grupa jesu studentska i srednjoškolska populacija kao društvena struktura koja je najspremnija za nova saznanja i nova iskustva. Podgoričkoj publici predstavljamo bogat program sjajnih filmova novije produkcije koji su pokupili nebrojene nominacije, priznanja i nagrade širom svijeta.

Projekcija dokumentarnih filmova o ljudskim pravima u okvirima filmskog festivala je predviđena glavna aktivnost. U okviru teme ljudskih prava biće organizovani izleti sa kulturnim sadržajem u cilju promocije crnogorskog filmskog ambijenta kao i festivalski Forum koji će biti jedna vrsta jačanja trezvenosti u društvu i sama promocija ljudskih prava. Takođe u sklopu projekta biće organizovane dvije panel diskusije koje će se pretežno fokusirati na teme součavanja sa prošlošću i LGBT prava. Važnost ovih diskusija se ogleda u tome da su navedene teme aktuelni izazovi sa kojima se trenutno suočava Crna Gora, koja mora u očima EU dokazati da se zalaže za ostavrivanje modernog koncepta ljudskih prava. Kroz panel diskusije se želi promovisati ideja ravnopravnosti ali i odgovornosti koje institucije države imaju prema svojim građanima. Podgorica kao centar omladine (posebno studentske i srednjoškolske) je idealno mjesto za održavanje jednog festivala ovakvog karaktera. Za realizaciju ovog projekta predviđeno je 48080 € a predviđeni iznos tražen od Komisije jeste 16 350 €

# II – Detaljnije informacije o programu

**2.1** **Opis problema**

Ovo nije esej niti tekst za publikaciju, mora biti vise faktografski a manje poetican. Prva recenica treba da bude jasno definisan problem tipa: **Crna Gora je jedna od rijetkih zemalja u regionu u kojoj umjetnosti ostaje neangazovana a umjetnici u znacajnoj mjeri iskljuceni iz drustvenih zbivanja.** Onda navodis da do naseg proslogodisnjeg festivala nije bilo slicnih inicijativa, koliko je rasprostranjeno u regionu i znacajno bla, bla u tom pravcuCrna Gora je jedna od rijetkih zemalja u regionu u kojoj umjetnost ostaje neangažovana a umjetnici u značajnoj mjeri isključeni iz društvenih zbivanja. U Crnoj Gori se ne njeguje praksa prikazivanja dokumentarnih filmova, posebno ne onih koji predstavljaju „tešku“ tematiku za region. Potrebno je da kroz prizmu reditelja publika upozna određene segmente jednog društva, dešava se da često ti segmenti predstavljaju nešto što nije prijatno, upravo zbog toga se u svijetu i regionu gaji ovaj oblik interakcije sa ljudima, oblik komunikacije kroz umjetnički izraz tj. preko kamere i kadra jednog režisera. Provokativan i neposredan, medij dokumentarnog filma predstavlja savršen način da uistinu pogledamo u lice žrtvama i dželatima, nepodnošljivim nepravdama i nevjerovatnim herojstvima, slabosti i snazi ljudskog u dobu kojem mnogi pripisuju apokaliptične epitete. Drugim festivalom filma o ljudskim pravima „Ubrzaj“ želimo ucrtati Podgoricu na kulturnu mapu regiona koji već dugi niz godina njeguje ovu vrstu festivalskog dešavanja kojim nastoji upoznati svoju javnost sa recentnom produkcijom angažovanog dokumentarnog filma, ali i senzibilisati i informisati osjetljiva društva postkonfliktnih prostora na problematiku ljudskih prava čije je kršenje učinilo svjetski prepoznatljivim region tzv. zapadnog Balkana. Značaj festivala koji se bavi tematikom ljudskih prava jeste još veći ako se radi o festivalu koji predstavlja nešto novo za određeno društvo. Crna Gora kao malo društvo rijetko ima priliku da se sretne sa dokumentarnim filmom, a kamoli sa dokumentarnim filmom koji se bavi ljudskim pravima. Inovativan pristup problematici ljudskih prava garantuje posjećenost i zainteresovanost publike. Ovakav vid interakcije sa publikom tj. onaj preko dokumentarnog filma postao je uobičajena tradicija u zemljama u regionu. Region godinama njeguje praksu prikazivanja dokumentarnih filmova u cilju šireg obrazovanja publike. To se pokazalo kao efikasno oružje protiv predrasuda i stereotipa, kao i mnogim ljudima otvorilo nove vidike. Podgoričkoj publici biće predstavljen bogat program sjajnih filmova novije produkcije koji su nagrađeni na raznim festivalima širom svijeta. Naš cilj je učiniti vidljivim problematiku koja se tvrdoglavo ignoriše u našoj javnosti, aktuelizovati pitanja sa kojima sigurno gubite na izborima, uvesti ih u javni prostor kao relevantne teme artikulisanih debata, preispitati granice vlastitog razumijevanja stvarnosti koju živimo, sjećati se onoga što bismo najradije zaboravili, potisnuli kao ružan san ili ignorisali kao nesaopštivi tuđi košmar, učiniti se iznova ranjivim na patnju drugog.

Najveći problem jeste taj da kultura ljudskih prava još praktično nije zaživjela u Crnoj Gori, iako je dosta toga učinjeno na ovom polju u dijelu unaprijeđenja zakonodavnog okvira. Ipak, primjena ljudskih prava tj. zakona koji uređuje ovu oblast ostaje u velikom dijelu izazov kako za institucije tako i za one na koje se sami zakoni odnose. Tome doprinosi i nepostojanje razvijene svijesti i znanja o ljudskim pravima, načinima njihovog ostvarivanja, oblicima kršenja i mehanizmima zaštite. Izvještaji relevantnih međunarodnih i domaćih organizacija posvećenih pitanjima ljudskih prava ukazuju da brojni problemi postoje na svakodnevnoj osnovi, kao i da su određene grupe predmet kontuirane diskriminacije bez sistemskog odgovora države (npr. LGBT populacija). Filmski festival o ljudskim pravima „Ubzaj“, donosi u crnogorsko društvo novi, provokativni oblik učenja o drugima i razlikama, pokušava da uzdrma predrasude, oslabi postojeće modele isključivosti i promoviše toleranciju i razumijevanje. Istovremeno, ova drugačija forma učenja o ljudskim pravima i specifičnostima njihovog kršenja omogućava komunikaciju sa širokim ciljnim grupama koje jesu zainteresovane za društvo u kojem žive i njegovu demokratizaciju, ali nijesu neminovno u prilici da učestvuju u nekom od neformalnih programa obrazovanja za ljudska prava koji se organizuju kroz projekte civilnog sektora. Problemi post-tranzicionog društva (samim tim i regiona) jesu konzervativnost i tradicionalizam koji utiču na to da se sloboda govora potiskuje ali i da kršenja ljudskih prava ostanu „pod tepih“ i da se o tome gotovo uopšte ne govori. Kroz projekcije filmova i prateće panel diskusije teži se podrivanju ovih tradicionalnih vrijednosti i teži se stvaranju modernog društva spremnog za nove izazove i za saradnju.

**2.2.** **Ciljevi programa**

*Opšti cilj* jeste doprinos razvoju kulture ljudskih prava koja jača proces demokratizacije i evropeizacije Crne Gore kroz inovativan i umjetnički pristup.

*Specifični cilj* jeste podizanje svjesti javnosti o konceptu i sadržaju ljudskih prava, posebno ukazivanje na one oblasti ljudskih prava koje su kritične za Crnu Goru, poput potrebe djelotvornog suočavanja sa prošlošću i afirmacije LGBT prava.

Kroz projekcije najnovih filmova se teži unaprijediti znanje o određenim opštim aspektima kulture ljudskih prava, ali i posebnih prava ranjivih grupa i važnosti suočavanja sa prošlošću, kroz metode i tehnike koje su usmjerene publici koja nije u prilici da prisustvuje postojećim programima alternativnog obrazovanja u tim oblastima. Organizovanje panel diskusija imaće za cilj uvećavanje nivoa svijesti o važnosti prava ranjivih grupa i djelotvornog suočavanja sa prošlošću za ukupnu demokratizacijz društva. Takođe biće ojačana javna debata o ulozi ljudskih prava u izgradnji razvijene političke kulture.

**2.3. Ciljne grupe**

Ciljna grupa jesu studentska i srednjoškolska populacija kao društvena struktura koja je najspremnija za nova saznanja i nova iskustva. Naravno, ciljne grupe jesu i drugi zainteresovani za ovu oblast, posebno oni koji se profesionalno bave ljudskim pravima kao što su NVO aktivisti, aktivisti političkih partija, profesionalci iz medija, istraživači ljudskih prava, advokati i sudije, kao i svi zainteresovani građani koji nisu u mogućnosti da prate brojne druge participativno ograničene programe kao što je Škola ljudskih i manjinskih prava koje se bave ovom materijom. Indirektna ciljna grupa su, po prirodi projekta, umjetnici koji se bave filmom kao i umjetnici koji preko filma žele da upoznaju određene oblasti ljudskih prava. Isto tako i umjetnici iz drugih krugova koji nisu povezani direktno sa filmom ali koji drže do alternativnih kulturnih izražaja.

**2.4. Detaljan opis aktivnosti**

Ovaj projekat podrazumijeva niz aktivnosti u pripremi, sprovođenju Festivala i njegovih propratnih sadržaja.

Preciznije, projekat će uključiti sljedeće grupe aktivnosti:

1. *Organizacija II Festivala fima o ljudskim pravima „Ubrzaj“ u Crnoj Gori* . Ova aktivnost će biti glavna stavka projekta i ona će trajati 6 dana, pokrivajući različite tematske cjeline od ljudskih prava uopšte preko ženskih prava, LGBT prava, političkih prava, suočavanja sa prošlošću i drugih aspekata. Svakog dana će biti prikazano između 3 i 5 filmova.Ideja je da se publika suoči sa današnjim problemima, pitanjima, nedoumicama ali i mogućim rješenjima. Filmski festival je namjenjen omladini, kao jednoj od najvažnijih društvenih grupa, a sve to u cilju promocije ljudskih prava, tolerancije, kulturnih vrijednosti kao i samog kulturnog dijaloga. Učenici i studenti biće u prilici da se neformalno obrazuju na kreativan, specifičan, autentičan način kroz dokumentarni film koji treba da prikaže trenutno stanje određene sfere ljudskih prava ali i da prikaže raznolike načine poboljšanja kulturnog dijaloga kako u Crnoj Gori tako i u zemljama regiona, te tako poslati poruku koja upućuje na prednosti kulturnog dijaloga i jednistvenosti kulture i tolerancije. Pilot projekat, tj. Prvi filmski festival o ljudskim pravima „Ubrzaj“ je pokazao da je omladina veoma zainteresovana sa ovakav vid interakcije i neformalnog obrazovanja.
2. *Organizacija tri konferencije za medije*, što će uključiti najavu Festivala i festivalskih dešavanja, jednu tokom samog Festivala koja će pratiti dinamiku realizacije projekta i predstaviti neke od gostiju Festivala crnogorskoj publici. Prva konferencija će biti održana mjesec dana uoči početka festivala i javnosti će se obratiti organizatori, PR menadžer, glavni producent festivala kao i direktor KIC-a (Kulturno informativni centar „Budo Tomović“). Prva konferencija treba da predstavi široj javnosti koncept festivala i ideju promocije ljudskih prava preko dokumentarnog filma. Druga konferencija je predviđena da bude konferencija otvaranja samog festivala i služiće za pretstavljanje novih filmova koji će biti prikazani u narednom periodu. Učesnici konferencije će biti pored organizatora, PR menadžer-a, glavnog producenta festivala i aktivisti i predstavnici civilnog sektora koji se bave ljudskim pravima. Završna konferencija će na kraju sumirati rezultate i uticaj projekta.
3. *Izrada kataloga i drugog propratnog materijala.* Ova aktivnost podrazumjeva dizajn i izradu promotivnog materijala koji će za cilj imati samu promociju i marketing festivala. Posebno formiran tim će kreativno osmisliti dizajn i način raspodjele promotivnog materijala. Članovi kreativnog tima će biti PR menadžer, koordinator projekta i glavni producent festivala. U okviru ove aktivnosti je predviđena izrada flajera, kataloga, pozivnica, oglasa, banera, roll-upova, majica i ID kartica. Kreativni tim će biti zadužen da sadržaj promotivnih materijala bude u skladu sa programskim aktivnostima kao i u skladu sa medijskom promocijom tj. televizijskom i radijskom reklamom
4. *Organizacija dvije panel diskusije –* Ova aktivnost je predviđena u cilju promocije ideje festivala kao i ideje približavanja dokumentarnog filma široj publici. Panel diskusije će donijeti potrebnu promociju festivalu i time dodatno probuditi interesovanje publike. Diskusije će se fokusirati na dvije teme, kojima će između ostalih i sam sadržaj jednog broja filmova bavi: suočavanja sa prošlošću i LGBT prava. Suočavanje sa prošlošću je jedna od aktuelnih pitanja čitavog regiona pa i same Crne Gore. Istraživanja pokazuju da su ljudi spremni čuti sve o počinjenim zločinima, ali suprotno tome pripadnici različitih etničkih grupa, prihvatanje odgovornosti doživljavaju kao nešto teško. Upravo zvog ove činjice je potrebno uključiti mlade generacije, kako bi bile spremne na kulturni dijalog i toleranciju i time raditi na zajedničkoj budućnosti. LGBT prava su ugrožena u čitavom regionu, posebno u Crnoj Gori gdje se vodi konstantna borba protiv diskriminacije seksualnih manjina. Crna Gora je dekriminalizovala homoseksualnost 1977., postavši time jednom od prvih republika koje su to učinile, međutim problemi mentaliteta i dalje su prisutni u društvu, i oni predstavljaju veliku prepreku daljoj integraciji.Upravo iz ovog razloga potrebno je raditi na edukaciji omladine i time uticati na njihove poglede na svijet. Ove teme istovremeno predstavljaju jedne od najosjetljivih u ostvarenju modernog koncepta ljudskih prava u Crnoj Gori. Stoga će kombinacija gostiju iz regiona i Evrope, uz domaće paneliste dati posebu dimenziju diskusiji. Paneli će biti organizovati prije projekcija, trećeg i petog dana Festivala, kao dio pratećeg ali izuzetno važnog programa.
5. *Organizacija medijske kampanje i medijske pokrivenosti Festivala –* u okviru ove aktivnosti je već uspostavljeno partnerstvo sa Radio televizijom Crne Gore (RTCG), koja će imati ulogu medijskog sponzora. Takođe su završeni pregovori i uspostavljena je saradnja sa Kulturno informativnim centrom „Budo Tomović“ u Podgorici (KIC). uključiće ostvarivanja partnerstva sa javnim servisom RTCG kako bi se događaj pokrio i u najavi i kroz za tu priliku osmišljene festivaske hronike. Dodatno, animiraće se dnevni listovi „Dan“, „Vijesti“ i „Pobjeda“, kao i najčitaniji internet portali „PCNEN“ i „Portalanalitika“ da pruže medijsku podršku samom događaju.
6. *Produkcija i održavanje web stranice*- U okviru ove aktivnosti predviđena je dopuna i održavanje već postojeće web stranice (<http://www.ubrzaj.me/>) koja će služiti daljoj promociji filmskog festivala. Na stranici će biti dostupne informacije o projektu i njegovom cilju, informacije o projekcijama, kao i osnovne informacije o filmovima i autorima.
7. *Organizacija izleta sa kulturnim sadržajem –*u saradnji sa partnerima biće organizovan jedan izlet s kulturnim sadržajem, i promocijom crnogorskog filmskog ambijenta.

**2.5. Vremenski okvir aktivnosti**

* Projekat će trajati 4 mjeseci.

Napomena: vremenski okvir aktivnosti ne smije da sadrži datume, već samo pokazuje planirane aktivnosti za "I mjesec", "II mjesec", itd. Podnosiocima prijedloga programa se preporučuje da ostave malo slobodnog prostora u planu aktivnosti, kao mjeru predostrožnosti.

U ovom dijelu se daje samo naziv aktivnosti (koji se poklapa sa nazivima iz detaljnog opisa aktivnosti pod 2.4.). Svi mjeseci u kojima nijesu predviđene aktivnosti moraju biti uključeni u plan aktivnosti i ukupno trajanje projekta.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mjesec**  **Aktivnost** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| Pripremna faza |  |  |  |  |  |  |  |  |  |  |  |  |
| 1.1. Izrada kataloga i drugog propratnog materijala |  |  |  |  |  |  |  |  |  |  |  |  |
| 1.2. Organizacija tri konferencije za medije |  |  |  |  |  |  |  |  |  |  |  |  |
| 1.3. Organizacija medijske kampanje |  |  |  |  |  |  |  |  |  |  |  |  |
| 1.4. Produkcija i održavanje web stranice |  |  |  |  |  |  |  |  |  |  |  |  |
| 1.5 Filmski festival |  |  |  |  |  |  |  |  |  |  |  |  |
| 1.6 Organizacija izleta |  |  |  |  |  |  |  |  |  |  |  |  |
| 1.7 Organizacija dvije panel diskusije |  |  |  |  |  |  |  |  |  |  |  |  |
| Završna faza, izvještavanje |  |  |  |  |  |  |  |  |  |  |  |  |

**2.6. Način praćenja i procjene uspješnosti realizacije**

Imajući u vidu uspjeh prethodnog pilot projekta prvog Festivala filma o ljudskim pravima u Crnoj Gori »Ubrzaj« koji je održan 2010, vjerujemo da je zagarantovana posjećenost i interesovanje za ovakav vid spoja obrazovanja i kulture.

Ipak, tokom realizacije projekta, sama uspješnost će se pratiti sa 3 aspekta:

* doprinos rješavanju opisanog problema
* ostvarivanje postavljenih ciljeva
* realizacija planiranih aktivnosti

U tom kontekstu, primijenićemo više tehnika evaluacija na osnovu kojih ćemo dolaziti do relevantnih informacija o (ne)uspješnosti projekta i pojedinih njegovih segmenata radi preduzimanja korektivnih mjera i, naravno, organizacijskog učenja: posmatranje, kvantitativne i kvalitativne metode. Definisali smo i sljedeće indikatore kao pokazatalje uspješnosti o kojima će se posebno voditi računa kroz evaluaciju:

* Broj konferencija za medije
* Broj medija koji će pratiti konferencije i sam festival
* Broj medijskih priloga
* Kvalitet medijskih priloga
* Broj filmova na festivalu u odnosu na planirani
* Posjećenost na projekcijama
* Broj panela u odnosu na planirano
* Broj panelista
* Kvalitativna struktura učesnika panela,
* Posjećenost na panelima
* Broj postavljenih pitanja i iznijetih komentara na panelima
* Ocjena stručnjaka o kvalitetu festivala,
* Broj distrubuiranih primjeraka kataloga
* Broj posjeta na sajtu festivala.

Centar za građansko obrazovanje ima veliko iskustvo u evaluiranju sopstvenih projekata, a nerijetko su njegovi članovi angažovani i za nezavisne evaluacije projekata drugih organizacija, što ukazuje da će ovaj segment biti kvalitetno obrađen.

**2.7. Održivost**

Održivost projekta će biti zagarantovana na četiri načina. Narime, prvi način podrazumjeva stečeno znanje i iskustvo učesnika na tribinama, učesnika na predavanjima, same publike koja je prisustvovala projekcijama i naravno organizatora. Po uspješnom završetku projekta će se, u različitim aspektima širiti stečeno znanje koje će doprinijeti jačanju aktivnog građanstva, promociji ljudskih i manjinskih prava u crnogorskom društvu, pa i samim tim izgradnji kulture ljudskih prava. Drugi je finansijski aspekat nakon završetka projekta i finansiranja od strane Komisije, koji će samim odobrenjem projekta doprinijeti promociji ovakvog vida podržavanja ljudskih prava. Programska održivost nudi dobru osnovu za budući fundrasing jer ovaj tip aktivnosti bi mogao biti podržan od strane lokalnih institucija, i ne samo onih kojih se bave pitanjima ljudskih prava, već i onih koji se bave pitanjem kulture, na lokalnom i nacionalnom nivou u Crnoj Gori. Naše uverenje je da će ovaj projekat naći aktere koji su spremni da ga podrže u godinama koje dolaze. Pored toga, najbolje prakse iz regiona u pogledu filmskih festivala ljudskih prava pokazuju da su donatori veoma zainteresovani za ovakav pristup složenoj temi ljudskih prava. Treći aspekat održivosti podrazumjeva blisku saradnju sa relevantim kulturnim institucijama (KIC, Ministarstvo kulture) koji će u kontinuitetu promovisati naš festival i to kroz distribuciju filmskog kataloga koji će služiti kao publikacija našeg dostignuća. I na kraju kao najvažniji elemenat održivosti jeste i web stranica <http://www.ubrzaj.me/> koja će služiti daljoj promociji filmskog festivala. Na stranici će biti dostupne informacije o projektu i njegovom cilju, informacije o projekcijama, kao i osnovne informacije o filmovima i autorima.

3. **Budžet**

Budžet popuniti u sljedećoj formi, uz navođenje, ukoliko očekujete i drugih izvora finansiranja (od koga to očekujete i u kojem dijelu budžeta):

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb.** | **Kategorija troškova** | **Jed.**  **mjere** | **Cijena/**  **jed. mjere** | **Broj** | **Ukupno EUR** | **Drugi izvori:** | **Potražuje se od Komisije:** |
|  | **Aktivnost 1** |  |  |  |  |  |  |
| 1. | Autorska prava za filmove | Po filmu | 250 | 18 | 4,500 | 3,300 | 1,200 |
| 2. | Troškovi prevoza za kopije projekcija | Ukupna suma | 400 |  | 400 | 0 | 400 |
| 3. | Prevod filmova | Ukupna suma | 500 |  | 500 | 0 | 500 |
| 4. | Titlovanje filmova | Ukupna suma | 400 |  | 400 | 0 | 400 |
| 5. | Dizajn kataloga, majica, flajera i sl. | Mjesec | 800 | 1 | 800 | 0 | 800 |
| 6. | Urednik kataloga | Po osobi | 400 | 1 | 400 | 0 | 400 |
| 7. | Štampanje kataloga, majica, flajera i sl. | Ukupna suma | 2000 |  | 2000 | 0 | 2000 |
| 8. | Ažuriranje web-stranice | Mjesec | 200 | 2 | 400 | 400 | 0 |
| 9. | Produkcija festivalskog video-klipa i džingla | Po komadu | 1000 | 1 | 1000 | 1000 | 0 |
| 10. | Postprodukcija festivalskog video-klipa i džingla | Po komadu | 500 | 1 | 500 | 500 | 0 |
| 11. | Zakup medijskog tv-prostora | Ukupna suma | 5000 |  | 5000 | 5000 | 0 |
| 12. | Zakup medijskog radio-prostora | Ukupna suma | 500 |  | 500 | 0 | 500 |
| 13. | Zakup medijskog prostora u web portalima | Po portalu | 150 | 3 | 450 | 0 | 450 |
| 14. | Ceremonija otvaranja i zatvaranja | Po događaju | 400 | 2 | 800 | 0 | 800 |
| 15. | Angažovanje fotografa sve događaje | Po osobi | 300 | 1 | 300 | 0 | 300 |
| 16. | Angažovanje kamermana za velike festivalske događaje | Po osobi | 200 | 1 | 200 | 0 | 200 |
| 17. | Honorari panelista | Po panelistima | 150 | 10 | 1,500 | 1,500 | 0 |
| 18. | Osveženje za panel diskusije | Po panelu | 150 | 2 | 300 | 300 | 0 |
| 19. | Oprema za prevođenje | Po panelu | 175 | 2 | 350 | 350 | 0 |
| 20. | Prevod za panel diskusije | Po panelu | 220 | 2 | 440 | 440 | 0 |
| 21. | Naknade za članove Savjeta festivala | Po osobi | 250 | 9 | 2,250 | 0 | 2,250 |
| 22. | Osvježenja i ručkovi za sastanke članova Savjeta festivala | Po sastanku | 135 | 2 | 270 | 0 | 270 |
|  |  |  |  |  |  |  |  |
|  | **Podzbir I:** |  |  |  | **23,260** | **12,790** | **10,470** |
|  |  |  |  |  |  |  |  |
|  | **Aktivnost 2** |  |  |  |  |  |  |
| 23. | Putni troškovi za goste i predavače festivala - Beograd | Po letu | 200 | 2 | 400 | 400 | 0 |
| 24. | Putni troškovi za goste i predavače festivala - Zagreb | Po letu | 240 | 1 | 240 | 240 | 0 |
| 25. | Putni troškovi za goste i predavače festivala - London | Po letu | 450 | 1 | 450 | 450 | 0 |
| 26. | Putni troškovi za goste i predavače festivala – Pariz | Po letu | 400 | 1 | 400 | 400 | 0 |
| 27. | Putni troškovi za goste i predavače festivala – Brisel | Po letu | 400 | 1 | 400 | 400 | 0 |
| 28. | Putni troškovi za goste i predavače festivala – Berlin | Po letu | 400 | 1 | 400 | 400 | 0 |
| 29. | Putni troškovi za goste i predavače festivala – Sarajevo | Po letu | 250 | 1 | 250 | 250 | 0 |
| 30. | Smještaj za goste | Po noćenju | 45 | 24 | 1,080 | 1,080 | 1,080 |
| 31. | Izlet za goste festivala i glavni tim festivala | Po osobi | 20 | 40 | 800 | 800 | 0 |
|  | **Podzbir II:** |  |  |  | **4,420** | **3,340** | **1,080** |
|  |  |  |  |  |  |  |  |
|  | **Aktivnost 3** |  |  |  |  |  |  |
| 32. | Sale za projekcije | Po danu | 500 | 6 | 3,000 | 3,000 | 0 |
| 33. | Oprema za projekcije | Po danu | 400 | 6 | 2,400 | 2,000 | 400 |
| 34. | Zakup sale za konferencije za medijee | Po događaju | 150 | 3 | 450 | 450 | 0 |
| 35. | Zakup sale za panele | Po događaju | 150 | 2 | 300 | 300 | 0 |
|  | **Podzbir III:** |  |  |  | **6,150** | **5,750** | **400** |
|  |  |  |  |  |  |  |  |
|  | **Ostalo** |  |  |  |  |  |  |
|  |  |  |  |  |  |  |  |
| 36. | Razno | Ukupna suma | 300 | 1 | 300 | 300 | 0 |
|  | **Podzbir IV** |  |  |  | **300** | **0** | **300** |
|  |  |  |  |  |  |  |  |
|  | **Honorari** |  |  |  |  |  |  |
| 12. | Koordinator projekta | Mjesec | 400 | 4 | 1600 | 400 | 1200 |
| 13. | PR | Mjesec | 400 | 4 | 1600 | 400 | 1200 |
| 14. | Finansijski menadžer | Mjesec | 325 | 4 | 1300 | 0 | 1300 |
| 15. | Direktor festivala | Mjesec | 800 | 4 | 3200 | 3200 | 0 |
| 16. | Izvršni producent | Mjesec | 800 | 4 | 3200 | 3200 | 0 |
| 17. | Saradnik na projektu | Mjesec | 200 | 4 | 100 | 1000 | 0 |
|  |  |  |  |  |  |  |  |
|  | **Podzbir:** |  |  |  | **11,900** | **8,200** | **3,700** |
|  |  |  |  |  |  |  |  |
|  |  |  |  |  |  |  |  |
|  | **Administrativni troškovi** |  |  |  |  |  |  |
| 22. | Internet, tel/fax | Mjesec | 70 | 5 | 350 | 150 | 200 |
| 23. | Drugi administrativni troškovi | Mjesec | 40 | 5 | 200 | 0 | 200 |
| 24. | Doprinos zakupu prostora | Mjesec | 300 | 5 | 1,500 | 1500 | 0 |
|  |  |  |  |  |  |  |  |
|  | **Podzbir:** |  |  |  | **2,050** | **1,650** | **400** |
|  |  |  |  |  |  |  |  |
|  | Ukupni troškovi |  |  |  | **48,080** | **31,730** | **16,350** |

# III – Detaljnije informacije o podnosiocu programa

O organizaciji:

**Centar za građansko obrazovanje (CGO)** je nevladina organizacija, vanstranačka i neprofitna asocijacija građana. Rješenjem Ministarstva pravde RCG, a na osnovu člana 192. Zakona o opštem upravnom postupku i člana 13. Zakona o nevladinim organizacijama, Centar za građansko obrazovanje je upisan u Registar nevladinih udruženja dana 19.08.2002. pod rednim brojem 1709.

**Vizija** CGO-a je Crna Gora kao demokratsko društvo odgovornih građana. **Misija** CGO-a je obrazovanje za demokratiju, ljudska prava i evropske integracije u cilju jačanja civilnog društva zasnovanog na multietničkim i multikulturalnim vrijednostima, sa visokim stepenom učešća građana u procesima donošenja odluka.

**Ciljevi** Centra za građansko obrazovanje su:

* unaprijeđenje obrazovanja u oblasti demokratije, građanskog društva, ljudskih prava i evropskih integracija;
* učestvovanje u stvaranju i razvoju građanskog, multietničkog i multikulturalnog društva u Crnoj Gori;
* obrazovanje građana za aktivno učešće i doprinos u izgradnji otvorenog demokratskog društva;
* istraživanje, analiza i javno zastupanje rješenja koja vode izgradnji građanskog društva;
* ohrabrivanje građanskih inicijativa.

**Glavni programi CGO-a su**: demokratija, ljudska prava, evropske integracije i aktivno građanstvo, u okviru kojih funkcionišu brojni potprogrami.

CGO se fokusira na neformalno obrazovanje i u tom okviru ima veoma prepoznate i razvijene programe za različite kategorije građana, uključujući i donosioce odluka, kao što su: *Škola demokratije* (XVIII generacija trenutno pohađa), *Škola evropskih integracija* (X generacija u Podgorici i 3 generacije Regionalne škole evropskih integracija završene), *Škola mladog liderstva* (VI generacija), *Škola ljudskih prava* (XII generacija), kao i Forum škola evropskih integracija (preko 20 foruma je održano u Podgorici). Pored toga, razvijeni su program u oblasti građanskog obrazovanja čije su ciljne grupe nastavnici građanskog vaspitanja, zatim *korupcija u obrazovanju sa akcentom na visoko obrazovanje*, *promocija ljudskih prava i tranzicione pravde* (V Forum o tranzicionoj pravdi u postjugoslovenskim državama, koji je organizovao CGO u saradnji sa HRA, okupio je oko 400 učesnika iz ovih zemalja a održan je u maju 2009. u Budvi), kao i različiti projekti koji se odnose na evropske poslove sa regionalnim ili EU partnerima. Centar ima razvijenu izdavačku djelatnost i do sada je 19 publikacija objavljeno u periodu 2004 do 2010, dok je novih 6 publikacija u pripremi tokom 2011.

CGO ima razvijenu saradnju sa brojnim NVO u Crnoj Gori i regionu. Pored toga, razvijena je programska i projektna saradnja sa Ministarstvom za vanjske poslove i evropske integracije, Zavodom za školstvo, Ministarstvom za ljudska i manjinska prava, brojnim fakultetima UCG i privatnim univerzitetima, Gradskim pozorištem, KIC „Budo Tomović“, itd.

Naši dosadašnji donatori: fondacija Friedrich Ebert, fondacija Institut za otvoreno društvo – Predstavništvo u Crnoj Gori, Savjet Evrope, Evropska komisija, Organizacija za evropsku bezbijednost i saradnju (OEBS), Opština Podgorica, UNDP, Kraljevska norveška ambasada, Kraljevska holandska ambasada, USAID, Skupština CG, Komisija za raspodjelu dijela prihoda od igara na sreću, SIDA, Britanski Foreign Office, Njemačko ministarstvo spoljnih poslova, fondacija Heinrich Bell, ERSTE fondacija, Robert Bosch fondacija, GMF, Evropski fond za Balkan, itd.

CGO je član CIVICUS-a svjetskog saveza za građansku participaciju koji okuplja oko 1000 članova civilnog društva iz čitavog svijeta. Na regionalnom nivou, CGO je član Koalicije za REKOM. Na nacionalnom nivou, CGO je jedan od osnivača i aktivni član najšire postojeće koalicije nevladinih organizacija u Crnoj Gori „Saradnjom do cilja“.

Ukoliko imate bilo kakvih dodatnih pitanja oko samog Centra, biće nam zadovoljstvo da na njih odgovorimo. Slobodno nas kontaktirajte na: [info@cgo-cce.org](mailto:info@cgo-cce.org) ili posjetite nas web site [www.cgo-cce.org](http://www.cgo-cce.org) gdje možete naći više o našim programima, osoblju, partnerima, i druge vezane informacije.

**U prilog prijedlogu projekta treba dostaviti:**

* 1. kopiju rješenja o registraciji NVO kojom se potvrđuje da je registrovana prije dana objavljivanja Konkursa, a za elektronske komercijalne medije fotokpiju dozvole za prenos i emitovanje radiodifuznih signala izdate od strane nadležnog organa;
  2. dokaz o predaji završnog računa ukoliko je organizacija imala projektna ili druga sredstva u prethodnoj godini;
  3. izvještaj o realizaciji sredstava dodijeljenih odlukom komisije za prethodnu godinu;
  4. preporuke stručnjaka iz oblasti kandidovanog projekta;
  5. izjava organizacije da za traženi iznos nije dobila sredstva od drugog donatora;
  6. izjavu organizacije da su navedene informacije u prijedlogu programa tačne;
  7. štampana i elektronska verzija programa na CD;
  8. najznačajniji projekti koje je organizacija realizovala u prethodnoj godini;
  9. podaci o stručnoj spremi i zvanju, odgovornog lica realizatora projekta i glavnih učesnika u projektu i njihove profesionalne biografije (reference);

1. Za detaljnije obrazloženje projekata koji potpadaju pod Kategoriju A vidjeti član 9 i 10 Uredbe o kriterijumima za utvrđivanje korisnika i načinu raspodjele dijela prihoda od igara na sreću [↑](#footnote-ref-2)